ଅର୍ଗସ ବ୍ୟୁରୋଃ ପୁଣି ପଡିଆକୁ ଫେରିବେ କ୍ରିକେଟର ଭଗବାନ ସଚିନ ତେନ୍ଦୁଲକର। କେବଳ ସଚିନ ନୁହନ୍ତି ୱେଷ୍ଟଇଣ୍ଡିଜ କ୍ରିକେଟ ଲିଜେଣ୍ଡ ବ୍ରାୟନ ଲାରା, ପୂର୍ବତନ ଭାରତୀୟ ଓପନର ବୀରେନ୍ଦ୍ର ସେଭାଗ, ଶ୍ରୀଲଙ୍କାର ସ୍ପିନ ଲିଜେଣ୍ଟ ମୁଥେୟା ମୁରଲୀଧରନ, ବ୍ରେଟ ଲି, ତିଳକରତ୍ନେ ଦିଲସନ ଆଦି ଖେଳାଳିଙ୍କୁ ମଧ୍ୟ ଖେଳୁଥିବାର ନଜର ଆସିବେ। ରାୟପୁରରେ ଖେଳାଯାଉଥିବା ଅନଏକାଡେମୀ ରୋଡ ସେଫଟି ୱାର୍ଲଡ ସିରିଜ ଟି -20 ଖେଳାଯିବ। ଏହି ଟୁର୍ଣ୍ଣାମେଣ୍ଟ ମାର୍ଚ୍ଚ 2 ତାରିଖରୁ ମାର୍ଚ୍ଚ 21 ତାରିଖ ଯାଏଁ ସହରର ସହିଦ ବୀର ନାରାୟଣ ସିଂ ଷ୍ଟାଡିଅମରେ ଖେଳାଯିବ।
2020 ମାର୍ଚ୍ଚ ମାସରେ ଖେଳାଯାଇଥିବା ଏହି ସିରିଜର ପ୍ରଥମ ସଂସ୍କରଣ ମହାମାରୀ କରୋନା ପାଇଁ ମାତ୍ର 4 ଟି ମ୍ୟାଚ ପରେ ବନ୍ଦ ହୋଇଯାଇଥିଲା। ଏହି ଟୁର୍ଣ୍ଣାମେଣ୍ଟରେ ଅଷ୍ଟ୍ରେଲିଆ, ଭାରତ, ଶ୍ରୀଲଙ୍କା, ଦକ୍ଷିଣ ଆଫ୍ରିକା ଏବଂ ୱେଷ୍ଟ ଇଣ୍ଡିଜ ଆଦି ପାଞ୍ଚୋଟି ଦେଶର ଅବସର ନେଇଥିବା ଖେଳାଳି ମାନେ ଖେଳିଥାନ୍ତି। ଲୋକମାନେ ସଡକ ଉପରେ କିପରି ସଚେତନ ହେବେ ଏବଂ ରାସ୍ତା ପ୍ରତି ସେମାନଙ୍କ ମନୋଭାବ ଯାହା ରହିଛି କିପରି ପରିବର୍ତନ ହେବ ଏଥିପାଇଁ ଏହି ଟୁର୍ଣ୍ଣାମେଣ୍ଟଖେଳାଯାଇଥାଏ।
